ചര്മ്മത്തിന്റെ ആരോഗ്യത്തിന് അവശ്യം വേണ്ടുന്ന ഘടകങ്ങള് ഭക്ഷണത്തിലൂടെ തന്നെ നേടേണ്ടതുണ്ട്. അത്തരത്തില് ചര്മ്മത്തിന്റെ ആരോഗ്യത്തിനായി ഡയറ്റിലൂടെ നേടേണ്ട അഞ്ച് വൈറ്റമിനുകളെ കുറിച്ച് അറിയാം. ഇത് നിങ്ങളുടെ സ്കിന് മനോഹരമാക്കും സ്കിന് ഭംഗിയോടെയും ആരോഗ്യത്തോടെയും ഇരിക്കാന് നാം ആദ്യം കരുതേണ്ടത് ഡയറ്റില് ചില കാര്യങ്ങളാണ്. ചര്മ്മത്തിന്റെ ആരോഗ്യത്തിന് അവശ്യം വേണ്ടുന്ന ഘടകങ്ങള് ഭക്ഷണത്തിലൂടെ തന്നെ നേടേണ്ടതുണ്ട്. വൈറ്റമിന്സിയാണ് ഇക്കാര്യത്തില് മിക്കവരും ശ്രദ്ധിക്കുന്നൊരു ഘടകം. എന്നാല് ഭംഗിയുള്ള, ആരോഗ്യമുള്ള ചര്മ്മത്തിന് വൈറ്റമിന് സി മാത്രം പോര. പലപ്പോഴും വൈറ്റമിന് സിക്ക് അമിത പ്രാധാന്യം നല്കുന്നതിനാല് തന്നെ മറ്റ് അവശ്യഘടകങ്ങളെ അബോധപൂര്വ്വം മറന്നുപോകുന്നവരാണ് അധികപേരും. ഈ മറവി ചര്മ്മത്തെ പല രീതിയിലായി സ്വാധീനിക്കാം. അത്തരത്തിലുള്ള പ്രശ്നങ്ങളൊഴിവാക്കാന് മറ്റ് വൈറ്റമിനുകള് കൂടി നാം ഡയറ്റിലൂടെ നേടേണ്ടതുണ്ട്. അത്തരത്തില് ചര്മ്മത്തിന്റെ ആരോഗ്യത്തിനായി ഡയറ്റിലൂടെ നേടേണ്ട അഞ്ച് വൈറ്റമിനുകളെ കുറിച്ചാണ് ഇനി പങ്കുവയ്ക്കുന്നത്. ഒന്ന്.. വൈറ്റമിന്എ: ചര്മ്മത്തിനാവശ്യമായ പ്രോട്ടീനായ കൊളാജന് ഉത്പാദനത്തിനും ചര്മ്മത്തെ ശക്തിയാക്കുന്നതിനുമെല്ലാം വൈറ്റമിന് എ ആവശ്യമാണ്. അതുപോലെ മുഖക്കുരു, മുഖത്ത് നിറവ്യത്യാസം, ചെറിയ വരകള് എന്നിങ്ങനെയുള്ള പ്രശ്നങ്ങള് പരിഹരിക്കുന്നതിനും ഇവ സഹായകമാണ്. മധുരക്കിഴങ്ങ്, ഇലക്കറികള്, മുട്ട, കാരറ്റ്, മത്തന് എന്നിവയെല്ലാം വൈറ്റമിന് എയാല് സമ്ബുഷ്ടമാണ്. അതിനാല് ഇവയെല്ലാം തീര്ച്ചയായും ഡയറ്റിലുള്പ്പെടുത്താം. രണ്ട്.. വൈറ്റമിന് ഇ: സൂര്യപ്രകാശമേല്ക്കുന്നതിലൂടെ ചര്മ്മത്തിനുണ്ടാകുന്ന കേടുപാടുകള് പരിഹരിക്കുന്നതിനാണ് പ്രധാനമായും വൈറ്റമിന് ഇ സഹായിക്കുന്നത്. ചര്മ്മത്തിലെ ചുളിവുകളില്ലാതാക്കി ചെറുപ്പം നിലനിര്ത്താനും ഇത് സഹായകമാണ്. നട്ട്സ്, സീഡ്സ് എന്നിവയാണ് പ്രധാനമായി ഇതിനായി കഴിക്കേണ്ടത്. മൂന്ന്.. വൈറ്റമിന് ബി കോംപ്ലക്സ്: വൈറ്റമിന് ബി 3, ബി5, ബി6 എന്നിങ്ങനെ ഒരു കൂട്ടം ബി വൈറ്റമിനുകളെയാണ് വൈറ്റമിന് ബി കോംപ്ലക്സ് എന്ന് വിളിക്കുന്നത്. ഇത് ചര്മ്മത്തിന്റെ ആകെ ആരോഗ്യത്തിന് ആവശ്യമാണ്. മാംസം, മുട്ട, സീ ഫുഡ്, നട്ട്സ്, സീഡ്സ് എന്നിവയിലെല്ലാം വൈറ്റമിന് ബി കോംപ്ലക്സ് അടങ്ങിയിരിക്കുന്നു. നാല്.. വൈറ്റമിന് കെ: ചര്മ്മത്തിനേല്ക്കുന്ന പരിക്കുകള് ഭേദപ്പെടുത്താനാണ് പ്രധാനമായും ഇത് സഹായകമാകുന്നത്. അതുപോലെ സ്ട്രെച്ച് മാര്ക്ക്, ഞരമ്ബ് പുറമേക്ക് കാണുന്നത്, ഡാര്ക്ക് സര്ക്കിള്സ് എന്നിവയെല്ലാം പരിഹരിക്കാനും ഇവ സഹായകമാണ്. പാവയ്ക്ക, ചീര, ലെറ്റൂസ്, കാബേജ്, ഗ്രീന് ബീന്സ് എന്നിങ്ങനെയുള്ള ഭക്ഷണങ്ങളിലെല്ലാം വൈറ്റമിന് കെ ധാരാളമായി അടങ്ങിയിരിക്കുന്നു. ഇവയെല്ലാം തന്നെ ഡയറ്റിലുള്പ്പെടുത്താന് ശ്രദ്ധിക്കുക. അഞ്ച്.. വൈറ്റമിന്ഡി: ചില സ്കിന് രോഗങ്ങളില് നിന്ന് രക്ഷ നേടാനും ചര്മ്മത്തെ ആരോഗ്യപൂര്വ്വം കൊണ്ടുപോകാനുമെല്ലാം വൈറ്റമിന്ഡ ഡി സഹായകമാണ്. ചര്മ്മത്തിന് മാത്രമല്ല, മുടിയുടെ ആരോഗ്യത്തിനും ഇത് ഏറെ നല്ലതാണ്. സാല്മണ് മത്സ്യം, ട്യൂണ മത്സ്യം, സെറില്സ് തുടങ്ങിയ ഭക്ഷണങ്ങളെല്ലാം തന്നെ വൈറ്റമിന് ഡിയുടെ നല്ല സ്രോതസുകളാണ്.